钦定古今图书集成/明伦汇编/闺媛典/第096卷 > 皇清二 > 唐之杰妻马氏
## 钦定古今图书集成/明伦汇编/闺媛典/第096卷 > 皇清二 > 唐之杰妻马氏

按《济南府志》：“马氏，淄川人，唐之杰妻。顺治己丑，南贼北掠，氏仓卒逃山谷间，与诸难妇俱被执，氏子五儿随左右。贼以枪拟之，五儿不敢从，遂与诸妇俱驱之南，氏不行。贼倒戈挞之，复不行。贼令诸妇系驴上，至南山石门河，氏坠驴，自山崖投河中，不得死。贼捞出，氏大骂。贼怒杀之，碎其尸。”